
РЕПУБЛИКА СРБИЈА

УПРАВА ЗА ЗАЈЕДНИЧКЕ ПОСЛОВЕ РЕПУБЛИЧКИХ ОРГАНА

Београд, Немањина 22-26
	
	


МОДЕЛ УГОВОРА

УГОВОРНЕ СТРАНЕ:

	1.
	РЕПУБЛИКА СРБИЈА - УПРАВА ЗА ЗАЈЕДНИЧКЕ ПОСЛОВЕ РЕПУБЛИЧКИХ ОРГАНА, Београд, Немањина 22-26, ПИБ 102199617, матични број 07001401, ЈБКЈС 41100, коју заступа Дејан Матић, в.д. директора  (у даљем тексту: Наручилац) и

	
	

	2.


	______________________________________________________ са седиштем у ______________, улица ________________________, ПИБ __________________, матични број ________________ кога заступа ___________________________________________, директор  (у даљем тексту: Извођач радова)


	Напомена:
	Уговорну страну попуњава понуђач који подноси самосталну понуду, понуду са подизвођачем или члан групе који ће бити носилац посла или понуђач који ће у име групе понуђача потписати уговор


УГОВОРНЕ СТРАНЕ КОНСТАТУЈУ:


- да је Наручилац, на основу члана 52. Закона о јавним набавкама ("Службени гласник РС", број 91/2019) у даљем тексту ЗЈН и важећих подзаконских аката спровео отворени поступак јавне набавке број 80/2023 чији је предмет уградња соларних панела на кровове објеката републичких органа са израдом техничке документације, ради закључења оквирног споразума са једним понуђачем на период од две године;

-  да је Извођач радова доставио понуду број (биће преузето из понуде), (Прилог 1 - Образац понуде са подацима о понуђачу и Прилог 2 - Образац структуре понуђене цене) која је саставни део овог оквирног споразума;

- да се на основу Оквирног споразум о извођењу радова на уградњи соларних панела на кровове објеката републичких органа са израдом техничке документације одржавања број (попуњава Наручилац), закључује Уговор о извођењу радова на уградњи соларних панела на кровове објеката републичких органа са израдом техничке документације;

- да ће Извођач радова извршење уговорених обавеза делимично поверити Подизвођачу (биће преузето из понуде), а плаћање по овом уговору неће бити/биће вршено директно подизвођачу;


- да се овај уговор закључује под условима из Оквирног споразума у погледу спецификације предмета набавке, ценe, начина и рока плаћања, места и начина извођења радова;


- да у складу са чланом 152. став 7. ЗЈН, обавезе које Наручилац преузима уговором о јавној набавци морају бити уговорене у складу са прописима којима се уређује буџетски систем, односно располагање финансијским средствима.

ПРЕДМЕТ УГОВОРА 
Члан 1.


Предмет Уговора je извођење радова на уградњи соларних панела на кровове објеката републичких органа са израдом техничке документације у свему према понуди Извођача радова број (биће преузето из понуде), која је саставни део овог уговора.
ВРЕДНОСТ УГОВОРА И ЦЕНА
Члан 2.

             Укупна уговорена цена износи (попуњава Наручилац) динара, без ПДВ-а, односно (попуњава Наручилац) са ПДВ-ом.

У цену радова на уградњи соларних панела на кровове објеката републичких органа са израдом техничке документације урачунати су трошкови транспорта алата, запослених или радно ангажованих, опреме за заштиту на раду, набавку и транспорт потрошног материјала и материјала за уградњу, разне демонтаже и монтаже, изношење шута ван објекта и одвоз на градску депонију односно све што обухвата припремно и завршно време извођења радова. Наведени трошкови не могу се самостално исказивати у фактури.

             Због немогућности да се предвиде сви радови, вредност уговора је процењена вредност јавне набавке.

Рад ван радног времена, викендом и празницима не може се додатно обрачунавати.

У зависности од потреба Наручилац задржава право да повећа/умањи количине за све позиције (+/-20%) наведене у обрасцу „Структура понуђене цене“, без сачињавања Анекса, уколико се наведеним одступањем не повећава вредност уговора.
Уговорена цена је фиксна за све време важења оквирног споразума.
ФИНАНСИЈСКА ДОКУМЕНТАЦИЈА ЗА ПЛАЋАЊЕ

Члан 3.
Наручилац обезбеђује аванс у износу (биће преузето из понуде) од вредности уговора са ПДВ-ом.
             Наручилац неће платити ниједан износ пре него што прими захтевано средство финансијског обезбеђења за повраћај авансног плаћања.

Извођач радова је дужан да износ уплаћеног аванса користи наменски, искључиво за плаћање трошкова неопходних за извршење предмета овог уговора.

Фактуре издате до износа уплаћеног аванса ради оправдања истог кроз привремене ситуације морају бити насловљене на Наручиоца.

Износ уплаћених авансних средстава одбија се у целости од првих достављених фактура.

Извођач радова који је доставио изјаву да захтева авансно плаћање дужан је да  у року од 80 календарских дана од дана исплате аванса, оправда уплаћени аванс кроз привремене ситуације.

Плаћање преосталог дела уговорене цене ће се вршити у зависности од динамике извршења радова на основу привремене/окончане ситуације, у року од 45 дана од дана  пријема е-фактуре, на текући рачун Извођача радова (биће преузето из понуде) који се води код банке (биће преузето из понуде).         

Извођач радова је дужан да изда фактуру, у складу са чланом 42. Закона о порезу на додату вредност („Сл. гласник РС,“ бр. 84/04, 86/04-испр, 61/05, 61/07, 93/12, 108/13, 68/14-др. закон,  142/14, 83/15, 108/16, 113/17, 30/18, 72/19, 8/20, 153/20 и 138/22).

Извођач радова је дужан да изда фактуру у складу са одредбама Закона о електронском документу, електронској идентификацији и услугама од поверења у електронском пословању („Службени гласник РС“, бр. 94/2017 и 52/2021).

Свака креирана и регистрована фактура мора да садржи тачне идентификационе податке о Наручиоцу, број и датум закљученог Уговора, адресу-место и датум изведених радова.

                         Креирана и регистрована фактура и прилози, достављају се преко Система е-фактура (СЕФ-а) у електронској форми на е-адресу Наручиоца.


Извођач радова фактуру издаје на основу оверене привремене/окончане ситуације, састављене и испостављене у складу са овим уговором.

Наручилац и Извођач радова  ће изведене радове потврдити потписивањем Записника о примопредаји радова, а записник и привремена/окончана ситуација морају бити саставни део е-фактуре.      

Уколико Извођач радова није захтевао авансно плаћање, Наручилац је дужан да врши плаћање у року од 45 (четрдесетпет) дана од дана пријема е-фактуре и обострано потписаног записника о примопредаји радова и привременe/окончанe ситуацијe, на текући рачун број (биће преузето из понуде) који се води код банке (биће преузето из понуде). 

У случају измене текућег рачуна и пословне банке, Извођач радова је дужан да благовремено достави Наручиоцу Обавештење о извршеним изменама, које ће бити саставни део уговора и неће представљати основ за сачињавање Анекса уговора.

У случају више или мање зарачунате цене, фактура се враћа Извођачу радова путем Система е-фактура (СЕФ-а) уз напомену о разлозима враћање фактуре.


Уколико је извршење дела уговора поверено подизвођачу, а није предвиђено непосредно плаћање подизвођачу у складу са чланом 131. став 5. ЗЈН, Извођач радова је дужан да достави доказ и изјаву подизвођача да је извршио плаћање подизвођачу његових потраживања у року од 60 дана од извршења плаћања од стране наручиоца Извођачу радова.


Обавезе Наручиоца које доспевају у наредној буџетској години биће реализоване највише до износа финансијских средстава која ће Наручиоцу бити одобрена за наредну буџетску годину.
СРЕДСТВО ФИНАНСИЈСКОГ ОБЕЗБЕЂЕЊА
УЗ ОКВИРНИ СПОРАЗУМ
Члан 4.



Добављач са којим је закључен Оквирни споразум у року од 5 дана од дана закључења Оквирног споразума, предао је Наручиоцу као средство финансијског обезбеђења:

Бланко соло меницу за добро извршење посла, потписану и оверену, од стране лица овлашћеног за заступање и регистровану у складу са чланом 47а Закона о платном промету („Службени лист СРЈ“ бр. 3/2002 и 5/2003 и „Сл. гласник РС“ бр. 43/2004, 62/2006, 111/2009, 31/2011, 139/2014 и други) и Одлуком НБС о ближим условима, садржини и начину вођења Регистра меница и овлашћења („Службени гласник РС“ бр. 56/2011, 80/2015, 76/2016, 82/2017 и 14/2020).

- Mенично овлашћење да се бланко соло меницa у висини од 3% од вредности Оквирног споразума, без сагласности Добављача може поднети на наплату у року који траје 30 дана дуже од истека рока важности Оквирног споразума;


- Потврду о регистрацији менице; 


- Копију картона депонованих потписа код банке на којим се јасно виде депоновани потпис и печат Добављача, оверен печатом банке са датумом овере не старијим од 30 дана, од дана закључења Оквирног споразума.


Потпис овлашћеног лица на меници и меничном овлашћењу мора бити идентичан са потписом у картону депонованих потписа. 


У случају промене лица овлашћеног за заступање, менично овлашћење остаје на снази.


Наручилац ће реализовати банкарску гаранцију за добро извршење посла достављену приликом потписивања Оквирног споразума у случају неизвршења обавеза по закљученом оквирном споразуму (Добављач не закључи појединачни уговор у року за закључење уговора), неизвршења осталих уговорених обавеза по закљученим појединачним уговорима.


Добављач је дужан да продужи важење банкарске гаранције уколико уговори закључени на основу Оквирног споразума трају дуже од истека рока важности Оквирног споразума
СРЕДСТВО ФИНАНСИЈСКОГ ОБЕЗБЕЂЕЊА
УЗ УГОВОР
Члан 5.


Извођач радова је дужан је да у року од 7 дана од дана закључења Уговора (уколико Извођач радова захтева аванс), преда Наручиоцу авансни рачун и средство финансијског обезбеђења:
- Бланко соло меницу за повраћај авансних средстава, потписану и оверену, од стране лица овлашћеног за заступање и регистровану у складу са чланом 47а Закона о платном промету („Службени лист СРЈ“ бр. 3/2002 и 5/2003 и „Сл. гласник РС“ бр. 43/2004, 62/2006, 111/2009, 31/2011, 139/2014 и други) и Одлуком о ближим условима, садржини и начину вођења Регистра меница и овлашћења („Службени гласник РС“ бр. 56/2011, 80/2015, 76/2016, 82/2017 и 14/2020);


- Mенично овлашћење да се меница у висини авансног планћања од уговорене цене са ПДВ-ом, без сагласности Извођача радова може поднети на наплату, у року који траје  најмање колико и рок за испуњење уговорних обавеза;


- Потврду о регистрацији менице; 


- Копију картона депонованих потписа код банке на којим се јасно виде депоновани потпис и печат Извођача радова, оверен печатом банке са датумом овере не старијим од 30 дана, од дана закључења уговора.


Потпис овлашћеног лица на меници и меничном овлашћењу мора бити идентичан са потписом у картону депонованих потписа. 


У случају промене лица овлашћеног за заступање, менично овлашћење остаје на снази. 

По истеку рока важности менице Наручилац ће предметну меницу вратити, на писани захтев Извођача радова.
Извођач радова који је доставио изјаву да захтева авансно плаћање дужан је да  у року од 80 календарских дана од дана исплате аванса, оправда уплаћени аванс кроз привремене ситуације.

Члан 6.


Добављач је дужан да у тренутку примопредаје предмета  уговора, као средство финансијског обезбеђења преда Наручиоцу:

Бланко соло меницу за отклањање недостатака у гарантном року, потписану и оверену, од стране лица овлашћеног за заступање и регистровану у складу са чланом 47а Закона о платном промету („Службени лист СРЈ“ бр. 3/2002 и 5/2003 и „Сл. гласник РС“ бр. 43/2004, 62/2006 и 31/2011) и Одлуком о ближим условима, садржини и начину вођења Регистра меница и овлашћења („Службени гласник РС“ бр. 56/2011, 80/2015, 76/2016, 82/2017 и 14/2020);

 
- Менично овлашћење да се бланко соло меницa у висини од 3% од вредности изведених радова и вредности инвертора у збиру, са роком важења 5 дана дуже од гарантног рока, без сагласности Добављача може поднети на наплату у случају да Добављач не отклони недостатке  у гарантном року;


- Потврду о регистрацији менице;


- Копију картона депонованих потписа код банке на којим се јасно виде депоновани потпис и печат Добављача, оверен печатом банке са датумом овере, не старијим од 30 дана, од дана извршења уговорне обавезе. 
Потпис овлашћеног лица на меници и меничном овлашћењу мора бити идентичан са потписом у картону депонованих потписа. 

У случају промене лица овлашћеног за заступање, менично овлашћење остаје на снази. 
Члан 7.

Бланко соло меницу за отклањање недостатака у гарантном року, потписану и оверену, од стране лица овлашћеног за заступање и регистровану у складу са чланом 47а Закона о платном промету („Службени лист СРЈ“ бр. 3/2002 и 5/2003 и „Сл. гласник РС“ бр. 43/2004, 62/2006 и 31/2011) и Одлуком о ближим условима, садржини и начину вођења Регистра меница и овлашћења („Службени гласник РС“ бр. 56/2011, 80/2015, 76/2016, 82/2017 и 14/2020);

 
- Менично овлашћење да се бланко соло меницa у висини од 3% од вредности соларних панела, са роком важења 5 дана дуже од гарантног рока, без сагласности Добављача може поднети на наплату у случају да Добављач не отклони недостатке  у гарантном року;


- Потврду о регистрацији менице;


- Копију картона депонованих потписа код банке на којим се јасно виде депоновани потпис и печат Добављача, оверен печатом банке са датумом овере, не старијим од 30 дана, од дана извршења уговорне обавезе. 

Потпис овлашћеног лица на меници и меничном овлашћењу мора бити идентичан са потписом у картону депонованих потписа. 

У случају промене лица овлашћеног за заступање, менично овлашћење остаје на снази. 

Члан 8.


Наручилац може да реализуја средствa финансијског обезбеђења уколико Извођач радова не извршава обавезе из оквирног споразума као и уговорне обавезе.
ПОЛИСА ОСИГУРАЊА
Члан 9.

Извођач радова је у понуди доставио важећу Полису осигурања од одговорности из делатности број (биће преузето из понуде) у складу са Законом о планирању и изградњи („Сл. гласник РС“ бр.  72/09, 81/09 - исправка, 64/10 – УС, 24/11,121/12, 42/13-УС, 50/12-УС, 98/13-УС, 132/14, 145/14, 83/2018, 31/2019, 37/2019 - др. закон, 9/2020 и 52/2021)) и Правилником о условима осигурања од професионалне одговорности („Сл. гласник РС“ број 40/2015). 

Извођач радова је дужан да обезбеди важећу полису осигурања за све време важења оквирног споразума/уговора.


Уколико се посебним уговором закљученим по основу оквирног споразума не реализују радови, Извођач радова је дужан да 10 дана пре истека рока трајања уговора достави важећу полису осигурања.

РОК И НАЧИН ИЗВОЂЕЊА РАДОВА
Члан 10.


Извођач радова је дужан да започне извођење предметних радова одмах, по усменом или писаном позиву овлашћеног лица Наручиоца. Рок извођења радова је ј120 календарских дана од усменог или писаног позива овлашћеног лица Наручиоца, а најкасније 7 дана од дана уплате аванса. 


Предмет набавке се уговара по принципу кључ у руке и уговорене цене како за пројектовање тако и за испоруку опреме су непромењиве, све таксе падају на терет понуђача изузев инвеститорских таксе везаних за одобрење прикључења соларне електране и за издавање самог бројила.

Предметни радови изводиће се сукцесивно према динамици коју утврди Наручилац.

МЕСТО ИЗВОЂЕЊА РАДОВА
Члан 11.


Место извођења радова је на објектима у улици Немањина 22-26, Булевар Михајла Пупина 2 и Омладинских бригада 1.

КВАЛИТЕТ
Члан 12.


Извођач радова је дужан да предметне радове изводи у складу са важећим прописима и стандардима који се односе на ову врсту радова, као и да употребљава материјал и опрему према истим стандардима и прописима.
ГАРАНЦИЈА 
Члан 13.


Гаранција на изведене радове је (биће преузето из понуде). 

Гаранција тече од записничког пријема изведених радова, након достављања свих фактура по појединачном уговору јер се исти изводе сукцесивно. 

Гаранција на испоручене соларне панеле је (биће преузето из понуде) где се током целог периода гарантује минимум 85% капацитета производње струје. Произвођач мора гарантовати да првих 15 година производња фотонапонских модула не сме да падне испод 90% номиналних вредности.


Гаранција на инвертор је (биће преузето из понуде).

Извођач радова је доставио Изјаву (која је саставни део овог уговора) којом потврђује да ће за објекте на којима се врши уградња предметних добара, у току гарантног рока (за инверторе и ФН панеле и конструкције сходно гаранцији произвођача) у приправности увек имати најмање по један инвертор и десет ФН панела, како би евентуално отклањање квара заменом делова опреме могао извршити у наведеном року као и да ће по питању сервисирања инвертора обезбеди овлашћени сервис на територији Републике Србије или, опционо, замену са расположивог и дефинисаног стока за време трајања гаранције производа према спецификацији произвођача. 

ТЕХНИЧКА ДОКУМЕНТАЦИЈА 
Члан 14.


Извођач радова је уз понуду доставио следећу документацију која је саставни део Уговора:


1) каталог произвођача са упутством за руковање и одржавање за следећу опрему:


-  соларни фотонапонски модул


-  инвертор


-  подконструкција за систем монтаже исток/запад


2) произвођачки сертификати фотонапонских модула


3) Попуњене табеле минималних захтеваних техничких карактеристика кључне опреме и понуђених услуга

4) за понуђене инверторе и фотонапонске модуле Извођач радова је доставио технички лист произвођача опреме као и овлашћење произвођача опреме да може нудити и уградити понуђену опрему. 
НАЧИН СПРОВОЂЕЊА КОНТРОЛЕ И 
ОБЕЗБЕЂИВАЊА ГАРАНЦИЈЕ КВАЛИТЕТА
Члан 15.


Наручилац и Извођач радова ће записнички констатовати обим и квалитет изведених радова и уграђеног материјала.


У случају записнички утврђених недостатака у квалитету и обиму изведених радова на уградњи соларних панела на кровове објеката републичких органа са израдом техничке документације и уграђене опреме и материјала, Извођач радова мора исте отклонити најкасније у року до 30 дана, од дана сачињавања Записника о рекламацији, у супротном Наручилац задржава право да раскине Уговор. 


У случају трајних оштећења на добрима на којима се изводе предметни радови, Извођач радова је дужан да Наручиоцу надокнади штету у пуном износу вредности оштећених добара.
ЗАШТИТА ПОДАТАКА НАРУЧИОЦА 
Члан 16.



Извођач радова је дужан да чува као поверљиве све информације које му буду учињене доступним, од неовлашћеног коришћења и откривања као пословну тајну, у складу са Изјавом о чувању поверљивих података која је саставни део  оквирног споразума/уговора.

БЕЗБЕДНОСНА ПРОВЕРА

Члан 17.



Извођач радова је дужан да у року од 3 дана од дана закључења уговора на захтев наручиоца достави Списак ангажованих извршилаца посла и попуњен образац - Упитник о идентификационим подацима, својеручно потписан од стране сваког запосленог појединачно, као и податке о возилима која ће користити приликом извођења радова, ради безбедносне провере од стране надлежне службе Министарства унутрашњих послова Републике Србије
МЕРЕ ЗАШТИТЕ
Члан 18. 


Извођач радова је дужан да приликом извођења радова, примењује све потребне мере заштите у складу са одредбама Закона о безбедности и здрављу на раду раду („Службени гласник РС“ број 35/2023).  

ИЗМЕНА ТОКОМ ТРАЈАЊА УГОВОРА

Члан 19.


Наручилац може током трајања уговора о јавној набавци у складу са одредбама чл. 156-161. ЗЈН да измени уговор без спровођења поступка јавне набавке.


Измене и допуне уговора могу се вршити само у писаној форми и уз обострану сагласност уговорних страна.
Уколико се током трајања уговора појави потреба за извођењем радова који нису описани у Обрасцу спецификације овог уговора, а неопходни су за реализацију уговора, уговорне стране ће закључити анекс уговора.
Уколико се током трајања уговора из оправданог разлога радови не могу извести у предвиђеном року уговорне стране се могу сагласити о продужењу рока за извођења радова анексом уговора.
ПРАЋЕЊЕ РЕАЛИЗАЦИЈЕ УГОВОРА 
Члан 20.



Лицe одговорнo за праћење и контролисање извршења оквирног споразума и уговора код Наручиоца je (попуњава Наручилац).
   

Лице одговорно за праћење и контролисање извршења уговорних обавеза овлашћено је да приликом записничке примопредаје предмета уговора прими средство финансијског обезбеђења за отклањање недостатака у гарантном року у складу са одредбама уговора. 



     Лице одговорно за праћење реализације обавеза из оквирног споразума и уговора код Извођача радова је (биће преузето из понуде), контакт телефон: (биће преузето из понуде), email: (биће преузето из понуде).


Изјава о лицу одговорном за праћење реализације уговора је саставни део Оквирног споразума/Уговора.
НАЧИН И УСЛОВИ ЗАКЉУЧЕЊА 
УГОВОРА
Члан 21.



Извођач радова је дужан да се у року од пет дана одазове позиву за закључење уговора.

Приликом закључивања уговора не могу се мењати битни услови из Оквирног споразума. У току трајања оквирног споразума Наручилац може закључити више уговора у складу са својим потребама.

Уговор који се закључују на основу оквирног споразума, морају се доделити пре завршетка трајања оквирног споразума, с тим да се трајање уговора, закљученог на основу оквирног споразума не мора подударати са трајањем Оквирног споразума, већ по потреби може трајати краће или дуже.


Уговор се закључује под условима из оквирног споразума у погледу спецификације предмета набавке, ценe, начина и рока плаћања, места и начина извођења радова.


Уговор закључен на основу Оквирног споразума не може да садржи суштинске измене Оквирног споразума
ПРОМЕНА ПОДАТАКА
Члан 22. 


Извођач радова је дужан да без одлагања обавести Наручиоца о било којој промени у вези са испуњеношћу услова из спроведеног поступка која наступи током важења Оквирног споразума, односно током важења уговора и да је документује на прописани начин.

Извођач радова је дужан да обезбеди стручни капацитет за који је доставио доказе у поступку јавне набавке, за све време трајања уговора.


Уколико дође до промене стручног капацитета, Извођач радова је дужан да благовремено достави Наручиоцу доказе о стручном капацитету за нове извршиоце.

ТРАЈАЊЕ УГОВОРА
Члан 23.


Уговор се закључује даном потписивања обе уговорне стране, на период од (попуњава Наручилац).


Свака од уговорних страна може једнострано раскинути уговор у случају када друга уговорна страна не испуњава или неблаговремено испуњава своје уговором преузете обавезе. 


О раскиду уговора, уговорна страна је дужна писаним путем обавестити другу уговорну страну.


Уговор ће се сматрати раскинутим по протеку рока од 15 дана од дана пријема писаног обавештења о раскиду Уговора.

ЗАВРШНЕ ОДРЕДБЕ
Члан 24. 


За све што није предвиђено овим уговором, примењиваће се одредбе Закона о облигационим односима ("Сл. лист СФРЈ", бр. 29/78, 39/85, 45/89 - одлука УСЈ и 57/89,  "Сл. лист СРЈ", бр. 31/93,  "Сл. гласник РС", бр. 18/20). 
Члан 25.


Потраживања из овог уговора не могу се уступати другим правним или физичким лицима, нити се на њима може успостављати заложно право, односно не могу на било који други начин бити коришћена као средство обезбеђења према трећим лицима.

Члан 26.


Све евентуалне спорове уговорне стране ће решавати споразумно, у супротном спорове ће решавати Привредни суд у Београду.

Члан 27.


Овај  уговор сачињен је у 6 (шест) истоветних примерака, од којих свака уговорна страна задржава по 3 (три) примерка.
	НАРУЧИЛАЦ

